b'\n_START_ARTICLE_\n18. tankovski korpus (Sovjetska zveza)\n_START_SECTION_\nZgodovina\n_START_PARAGRAPH_\nKorpus je bil ustanovljen 15. junija 1943 iz treh tankovskih brigad: 110. 180. in 181._NEWLINE_Julija je bil korpus prestavljena na Brjansko fronto, nato pa na Vorone\xc5\xa1ko fronto. Tu je bil korpus mo\xc4\x8dno vpleten v boje z Nemci, ki so napredovali proti Stalingradu; posledi\xc4\x8dno so korpus oktobra istega leta izvzeli iz bojev in ga poslali v Volga\xc5\xa1ko voja\xc5\xa1ko okro\xc5\xbeje, kjer so korpus prenovili in okrepili._NEWLINE_Decembra istega leta je bil korpus ponovno poslan na fronto, kjer je sodeloval v bitki za Stalingrad, kjer je bil do februarja 1944 skoraj popolnoma uni\xc4\x8den; ponovno je bil poslan v zaledje, kjer so ga obnovili._NEWLINE_Potem je bil korpus dodeljen 5. gardni tankovski armadi, v sklopu katere je sodeloval v bitki pri Kursku in za Harkov. Po poletju neprestanega bojevanja je korpus do\xc5\xbeivel novo nadgradnjo v oboro\xc5\xbeitvi; zastarele tanke T-70 so zamenjali s T-34, pehotne enote pa so spremenili v brzostrelne enote._NEWLINE_Julija 1945 je bil korpus reorganiziran v 18. tankovsko divizijo.'